Coordenadas: 54°46′55″N 9°26′12″L﻿ / ﻿54.78194, -9.43667

**Flensburgo** (en alemán: *Flensburg*; en dinamarqués: *Flensborg*; en baixo saxón: *Flensborg*) é unha cidade independente no norte Alemaña do estado federado de Schleswig-Holstein.

Flensburgo é a principal vila da rexión da Baixa Schleswig. Despois de Kiel e Lübeck Flensburg é a terceira maior cidade do estado e tamén é a vila máis ó norte de Alemaña. As cidades máis próximas son Kiel (86 km ó sur) e Odense en Dinamarca (92 km ó nordeste). A vila de Flensburg sitúase a só 7 quilómetros da fronteira danesa.

En maio de 1945 Flensburgo foi a derradeira praza alemá en ser liberada do dominio Nazi.

Flensburgo é coñecida en Alemaña por:

* Ser sede da oficina onde se xestionan as infraccións de tráfico *(Kraftfahrt-Bundesamt)*
* A súa cervexa *Flensburger Pilsener*, tamén chamada "*Flens*"
* O centro neurálxico da minoría danesa de Alemaña
* O saúdo Moin
* Grandes compañías de material erótico.
* O seu equipo de balonmán SG Flensburg-Handewitt
* Ser a sede da escola naval de Mürwik e tamén do buque-escola *Gorch Fock*

Linguas
-------

Flensburgo foi unha cidade multilingüe case desde o seu comezo, fundada no século XIII por daneses que falaban sønderjysk axiña viu como aparecían comerciantes alemás de lingua baixo alemá, durante o século XIV mantívose o dialecto danés como fala principal principal mentres que a partir do século seguinte foi o baixo alemán o que pasou a ser o idioma máis falado. Coa Reforma protestante chegou a influencia da versión estándar do alto alemán a Flensburgo. Na época contemporánea o que predomina na cidade é unha variedade do alemán estándar moi influída no acento e na entoación polo baixo alemán orixinario da zona no que os dinamarquismos teñen gran peso. O danés mantense como materia nas escolas da cidade ofrecido como segunda ou terceira lingua estranxeira e como lingua de instrución nas escolas da minoría danesa xeneralizándose o padrón dinamarqués entre os membros da minoría danesa da localidade pero nunha variedade influída polo alemán e o baixo alemán coñecida como sydslesvigdansk no que se percibe un substrato do sønderjysk. Tradicionalmente a cidade foi un dos principais focos de emigración dos falantes de frisón setentrional pero son moi poucos os que conservan a lingua. O petuh é unha lingua híbrida que se orixinou no século XIX e que unía elementos do alemán e o danés estándar, e do baixo alemán e o sønderjysk e que aínda que está case extinguido, conserva algunha das súas expresións na fala local.

Lugares de interese
-------------------

* Altstadt (Cidade Vella)
	+ Igrexa de St. Nikolai
	+ St. Marien
	+ Nordertor (Porta do norte)
* Neustadt (Cidade nova)
	+ *Akakistan*
* Fiorde de Flensburgo

* Flensburgo (2005)Flensburgo (2005)
* NordertorNordertor
* Marineschule MürwikMarineschule Mürwik
* Mürwiker WasserturmMürwiker Wasserturm
* AlexandraAlexandra
* KBAKBA

Notas
-----

1. ↑  Por exemplo en Freixeiro Mato, Xosé Ramón (2004). "De Barcelona a Flensburgo. O estado das linguas sen estado". *A Nosa Terra* (1120).
2. ↑  Wanda Guckes (2011). "Schleswigs Sprachgeschichte". En Peter Lang GmbH. Internationaler Verlag der Wissenschaften. *Die gegenwärtige sprachliche Situation der dänischen Minderheit in Schleswig-Holstein* (en alemán). Frankfurt am Main. p. 40. ISBN 978-3-631-61391-7.
3. ↑  Wanda Guckes (2011). "Die heutige sprachliche Situation". *Die gegenwärtige sprachliche Situation der dänischen Minderheit in Schleswig-Holstein* (en alemán). Frankfurt am Main. pp. 41–55.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Flensburgo*** |

### Ligazóns externas

* Web oficial de Flensburgo
* Oficina de turismoArquivado 19 de maio de 2006 en Wayback Machine.
* Flensburg online
* Xornal de Flensburgo en lingua danesa
* Xornal de Flensburg en lingua alemá
* Museumsberg Flensburg

|  |  |
| --- | --- |
| Control de autoridades | 
* Wd: Q3798
* WorldCat
* VIAF: 168669942
* BNF: 11948563w
* EBID: ID
* GEC: 0027194
* GeoNames: 2926272
* GND: 4017506-6
* GOV: FLEURGJO44RS
* LCCN: n80132177
* MusicBrainz: ID
* NKC: ge731741
* OSM: 62675
* SUDOC: 027445976
* WOEID: 649939

 |